Lakonike — Gytheion — ca. 80 BC
Region: Peloponnesos (IG IV-[VI]) — Lakonia and Messenia (IG V,1) 

[επειδη φιλημων θεοξενου και θεοξενος φιλημονος οι πολιται αμων ποθοδον επ]οιησαντο ποτι τε τους εφορου[ς] [και τ]ον δαμον οπως επισκευασωσιν εκ [τ]ων ιδιων βιων το ιερον το του απολλω[ν]ος του ποτι ται αγοραι ο και ην εκ παλαιων [χ]ρονων κατηρειμμενον και επισκευασο[υσ]ιν δαπαναν και εξοδον μεγαλαν ποιουμενοι εκ των ιδιων βιων ενεκα του και τα προς τους θεους τηρειν δικαια και ταν ιδιαν πατριδα εφ οσον εν δυνατωι συναυξειν δικαιον δε εστιν και τον αμετερον δαμον ταν των προγεγραμμενων ανδρων προαιρεσιν συναυξειν χαριτι ταν προθυμιαν αυτων αμειβομενους ατις εσται κεχαρισμενα και τοις διδουσι και τοις λαμβανουσι εν πολλοις δε και ετεροις καιροις και μερεσ[ι] του βιου εαυτους επιδεδωκαν εις το παντι τροπωι ταν τε πολιν και τους πολιτας ε[υ]εργετειν ουθενα καιρον υπερτιθεμενοι προς το δια παντος αγαθου παραιτιοι γεινεσθαι τοις απασιν δι α εδοξε τωι δαμωι εν ταις μεγαλαις απελλαις ειναι το ιερον το του απολλωνος φιλημονος του θεοξενου και θεοξενου του φιλημονος των πολιταν αμων και ειναι αυτους ιερεις του απολλωνος και εγγον[ο]υς αυτων αει δια βιου και ειναι παραδοσιμον τ[ο] προγεγραμμενον ιερον τοις εγγονοις αυτων αει δια βιου και ειναι αυτοις τα τιμια και φιλανθρωπα παντα οσα και τοις αλλοις ιερευσιν τοι[ς] κατα γενος υπαρχει και εχειν αυτους ταν εξουσιαν του τε ιερου και του θεου και των απο του ιερου παντων προστασιαν ποιουμενους και επιμελειαν καθως αν αυτοι προαιρωνται οι δε εφοροι οι επι κλεανορος τουτου του νομου αντιγραφον εισταλαν λιθιναν γραψαντες αναθετωσαν εις το ιερον το του απολλωνος α δε δαπανα εκ τας πολεος εστω.